User:Visual Trust/sandbox

Roger Canals Vilageliu

Roger Canals Vilageliu (Barcelona, 8 de juliol de 1980) és un antropòleg i cineasta català especialista en antropologia visual, cinema etnogràfic i religions afroamericanes.

L’any 2008 es va doctorar a l’Ecole des Hautes Etudes en Sciences Sociales de Paris i a la Universitat de Barcelona amb una tesi sobre el rol de les imatges i de la mirada en el culte a María Lionza a Veneçuela, que incloïa el llargmetratge Rostres d’una divinitat veneçolana (CNRS-Images) i dos curtmetratges més.

Des de l’any 2009 és professor i investigador al Departament d’Antropologia Social de la Universitat de Barcelona, membre del grup de recerca CINAF i coordinador del grup de Treball en Imatge, Antropologia i Cultura Visual de l’Institut Català d’Antropologia (IVAC).

Ha publicat nombrosos articles i capítols de llibre en català, castellà, anglès i francès sobre antropologia, imatge i religió, així com el llibre ''A Goddess in Motion. Visual Creativity in the Cult of María Lionza'' (Berghahn Books, 2017). Com a realitzador, és autor de sis llargmetratges i diversos curtmetratges etnogràfics que han estat seleccionats en festivals internacionals com el Festival International Jean Rouch, el Royal Anthropological Institute Film Festival o SVA Film & Media Festival. Els seus films etnogràfics han estat també presentats a institucions com la Filmoteca de Catalunya o el MACBA, entre d’altres. Ha col·laborat també amb el Museu Etnològic de Barcelona i el CCCB.

L’any 2015 va rebre la Fejos Postdoctoral Fellowship in Ethnographic Film de la Wenner-Gren Foundation de New York. L’any 2020 va ser guardonat amb una ERC-Consolidator Grant pel projecte de recerca  Visual trust. Reliability, accountability and forgery in scientific, religious and social image (2021-2026).

Ha estat investigador invitat a la University of Manchester, la University of Toronto, l’ Instituto de Estudios del Caribe (Puerto Rico) i l’Ecole des hautes Etudes en Sciences Sociales de Paris, entre d’altres institucions.